Vältimaks laevastiku liigse tootmisvõimuse ja tegelike püügivõimaluste vahelise tasakaalustamatuse süvenemist, kasutatakse alates 2005. aastast abi  üksnes selleks, et parandada ohutust ja töötingimusi laevadel ning tootekvaliteeti, või selleks, et võtta kasutusele valikulisemad püügitehnikad või varustada aluseid laevaseiresüsteemidega. Uus kord vahetab järk-järgult välja mitmeaastased kalalaevastiku arendusprogrammid, mis ei lahendanud ühenduse laevastiku liigse tootmisvõimsuse probleemi. Loodi lammutusfond, et aidata sektoril saavutada kalavarude taastamiskavades nõutud püügikoormuse vähendamine. Fondi eraldatavad summad on 20% võrra suuremad toetustest, mida jagab laevade kasutamisest kõrvaldamiseks Kalanduse Arendusrahastu. Samuti võib saada rahalist toetust ELi aluste alaliseks üleandmiseks kolmandatesse riikidesse, sh kolmanda riigi partneritega ühisettevõtete loomise kaudu. Liikmesriikidele antakse suurem vastutus, et saavutada parem tasakaal nende laevastiku püügivõimsuse ja olemasolevate varude vahel.